Nr. C 58/10 De Europæiske Fællesskabers Tidende 7. 3. 91 
II 
(Forberedende retsakter) 
KOMMISSIONEN 
Forslag til Rådets direktiv om etablering af ONP-vilkår inden for lejede kredsløb 
KOM(91) 30 endelig udg. — SYN 328 
(Forelagt af Kommissionen den 21. februar 1991) 
(91/C 58/09) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
100 A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I Rådets direktiv 90/387/EØF af 28. juni 1990 om 
oprettelse af det indre marked for teletjenester ved 
gennemførelse af tilrådighedsstillelse af åbne net (') er 
det fastlagt, at Rådet skal fasdægge specifikke 
ONP-vilkår for lejede kredsløb; 
ifølge Kommissionens direktiv 90/388/EØF af 28. juni 
1990 om liberalisering af markedet for teletjenester (2) 
skal medlemsstater, der opretholder særlige eller eksklu­
sive rettigheder for tilrådighedsstillelse og drift af offent­
lige telenet, sikre, at vilkårene for adgangen til og 
brugen af nettet gøres objektive og ikke-diskriminerende, 
og at vilkårene offentliggøres; det må harmoniseres, 
hvilke specifikationer der skal harmoniseres, og i hvilken 
form dette skal ske, således at det gøres lettere at stille 
konkurrenceorienterede tjenester til rådighed ved hjælp 
af lejede kredsløb, både inden for medlemsstaterne og 
mellem disse indbyrdes, og navnlig således at det gøres 
lettere for selskaber, virksomheder og fysiske personer at 
stille tjenester til rådighed for selskaber, virksomheder og 
fysiske personer i andre medlemsstater; princippet om ikke-diskriminering forudsætter, at lejede 
kredsløb tilbydes og efter anmodning stilles til rådighed 
for alle brugere uden forskelsbehandling; de betingelser 
og vilkår, der gælder for televirksomheder, der anvender 
lejede kredsløb eller ækvivalent transmissionskapacitet til 
at stille konkurrenceorienterede tjenester til rådighed, 
skal være de samme som de betingelser og vilkår, der 
gælder for andre brugere; 
det i Traktaten fastlagte princip om ikke-diskriminering 
gælder også med hensyn til tilslutningsmulighed, takster, 
servicekvalitet, leveringsfrister, ligelig fordeling af kapa­
citet i tilfælde af knaphed, reparationsfrister, samt 
adgangen til netinformation og kundeinformation, jf. 
Rådets direktiv 91/.. ./EØF af ... [om beskyttelse af 
personoplysninger og kommunikationshemmeligheden i 
forbindelse med offentlige digitale telenet, herunder det 
tjenesteintegrerede digitalnet (ISDN) og offentlige digi­
tale mobilnet]; 
visse tekniske restriktioner har været bragt i anvendelse, 
blandt andet med hensyn til sammenkobling af lejede 
kredsløb indbyrdes og med hensyn til sammenkobling af 
lejede kredsløb og offentlige telenet; sådanne restrik­
tioner, der gør det vanskeligt at bruge lejede kredsløb til 
at stille konkurrenceorienterede tjenester til rådighed, er 
ikke berettigede, da de kan erstattes af mindre restriktive 
foranstaltninger; 
som fastlagt i direktiv 90/387/EØF må der ikke i medfør 
af ONP-vilkårene etableres restriktioner for adgangen til 
og brugen af lejede kredsløb med undtagelse af henvis­
ning til de i nævnte direktiv ufravigelige hensyn; sådanne 
restriktioner skal være objektivt begrundede, skal opfylde 
proportionalitetsprincippet og skal stå i forhold til det 
tilsigtede mål; det må defineres, hvad der forstås ved 
ufravigelige hensyn for så vidt angår lejede kredsløb; 
(') EFT nr. L 192 af 24. 7. 1990, s. 1. 
O EFT nr. L 192 af 24. 7. 1990, s. 10. i henhold til direktiv 90/388/EØF skal medlemsstaterne 
afskaffe alle særlige eller eksklusive rettigheder med 
hensyn til levering af teletjenester, medmindre der er tale 
7.3.91 De Europæiske Fællesskabers Tidende Nr. C 58/11 
om kommercielt drevet, offentligt tilgængelig, direkte 
tidstro fremføring af tale mellem nettermineringspunkter 
i det offentlige koblede net, hvorved en hvilken som helst 
bruger kan anvende udstyr tilsluttet ét netterminerings-
punkt til at kommunikere med et andet terminerings-
punkt; 
som fastlagt i direktiv 90/388/EØF kan medlemsstaterne 
indtil den 31. december 1992 for så vidt angår pakke- og 
kredsløbskoblede datatjenester forbyde økonomiske 
operatører at tilbyde kapacitet på lejede kredsløb med 
henblik på rent gensalg til offentligheden, dvs. kommer­
cielt drevet offentligt tilgængelig fremføring af data 
gennem lejede kredsløb tilbudt som en særskilt tjeneste, 
hvor der kun sker opkobling, behandling, lagring eller 
protokolkonvertering i det omfang, det er nødvendigt 
for tidstro transmission til og fra det offentlige koblede 
net; der må således ikke gælde andre restriktioner for 
brugen af lejede kredsløb, herunder ej heller hvad angår 
transmissionen af signaler, der ikke har deres oprindelse 
hos den bruger, som abonnerer på det lejede kredsløb, 
hvad angår transmission af signaler, som ikke har deres 
endelige bestemmelsessted hos den bruger, som abon­
nerer på det lejede kredsløb, eller hvad angår transmis­
sion af signaler, som hverken har oprindelse eller ende­
ligt bestemmelsessted hos den bruger, som abonnerer på 
det lejede kredsløb; 
som fastlagt i direktiv 90/387/EØF skal den fælleseuro­
pæiske definition af harmoniserede tekniske grænseflader 
og adgangsvilkår bygge på en definition af fælles 
tekniske specifikationer baseret på internationale stan­
darder og specifikationer; 
som fastlagt i direktiv 90/388/EØF skal medlemsstater, 
der opretholder særlige eller eksklusive rettigheder for 
tilrådighedsstillelse og drift af offentlige telenet, sikre, at 
brugere, der anmoder herom, kan få adgang til lejede 
kredsløb inden for en rimelig frist; det må fastlægges, 
hvilke former for lejede kredsløb der skal implementeres, 
og inden for hvilke tidsfrister dette skal ske, for så vidt 
angår tjenester, der ikke allerede står til rådighed; det 
følger af Fællesskabets lovgivning, at tilrådighedsstillelse 
af en tjeneste ikke må gøres betinget af, at der samtidig 
gøres brug af en anden tjeneste; i tilrådighedsstillelse af 
lejede kredsløb må der derfor ikke indgå ekstra tjeneste­
faciliteter, medmindre der kan kontraheres herom 
særskilt, og der gælder en særskilt takst for dem; 
for at sikre, at der i tilstrækkeligt omfang står lejede 
kredsløb til rådighed for brugerne, hvad enten til disses 
egen brug, til fælles brug eller til tilrådighedsstillelse for 
tredjepart, skal medlemsstaterne sørge for, at et harmo­
niseret sæt lejede kredsløbstjenester med definerede 
nettermineringspunkter står til rådighed i alle medlems­
stater, både til kommunikation i den enkelte medlemsstat og indbyrdes mellem disse; den dynamiske udvikling, der 
finder sted i denne sektor, gør, at der må etableres en 
procedure for, hvordan dette sæt skal ajourføres og 
udvides; 
afhængigt af efterspørgslen på markedet stilles der også 
andre former for lejede kredsløb til rådighed, dvs. 
kredsløb ud over det harmoniserede minimumssæt, og de 
øvrige bestemmelser i dette direktiv finder anvendelse på 
sådanne lejede kredsløb; det skal imidlertid sikres, at 
tilrådighedsstillelse af sådanne andre former for lejede 
kredsløb ikke hindrer, at det nævnte minimumssæt af 
lejede kredsløb stilles til rådighed; 
princippet om adskillelse af myndighedsopgaver og. 
driftsopgaver samt subsidiaritetsprincippet betyder, at det 
nationale myndighedsorgan i de enkelte medlemsstater 
får tildelt en væsentlig rolle i forbindelse med gennemfø­
relsen af dette direktiv; det er navnligt nødvendigt at 
sikre, at der indføres passende garantier, som det natio­
nale myndighedsorgan skal gennemføre med henblik på 
at sikre, at televirksomhederne ikke diskriminerer mod 
tjenesteleverandører, som de konkurrerer med; 
ensartede bestillingsprocedurer samt étstedsbestilling og 
étstedsdebitering er nødvendige med henblik på at 
fremme brugen af lejede kredsløb i Fællesskabet; samar­
bejde mellem televirksomhederne i denne forbindelse er 
underkastet Fællesskabets konkurrencebestemmelser; det 
gælder navnlig, at sådanne procedurer skal tilgodese 
princippet om omkostningsægthed, og at de ikke må 
resultere i nogen form for aftalt prisfastsættelse eller 
markedsopdeling; 
i henhold til direktiv 90/387/EØF skal takster for lejede 
kredsløb baseres på følgende principper: taksterne skal 
bygge på objektive kriterier, skal være principelt omkost­
ningsægte, skal være gennemsigtige, skal offentliggøres 
på passende vis, skal principielt vedrøre særskilte 
produkter, jf. konkurrencebestemmelserne i Traktaten, 
skal være ikke-diskriminerende og skal sikre ens behand­
ling; takster for lejede kredsløb, der stilles til rådighed af 
én eller flere televirksomheder, skal baseres på samme 
principper; det anbefales at anvende en takst med fast 
lejeafgift pr. periode, undtagen i de tilfælde, hvor 
omkostningerne gør andre former for takster beretti­
gede; 
afgifter på adgangen til og brugen af netressourcer og 
tjenester skal opfylde ovenstående principper og Trakta­
tens konkurrencebestemmelser og skal samtidig tilgodese 
princippet om, at de samlede omkostninger i forbindelse 
med brugen af ressourcerne skal fordeles ligeligt, samt 
behovet for et rimeligt afkast af investeringerne, idet 
dette er er en nødvendighed for en yderligere udvikling 
af telekommunikationsinfrastrukturerne; 
for at Kommissionen kan påse, at de i de to foregående 
betragtninger beskrevne principper overholdes, skal tele­
virksomhederne anvende et passende gennemsigtigt regn­
skabssystem, således at de bogførte poster kan kontrol-
Nr. C 58/12 De Europæiske Fællesskabers Tidende 7. 3. 91 
leres af regnskabseksperter; dette krav kan eksempelvis 
opfyldes ved at lægge princippet om fuldstændig omkost­
ningsfordeling til grund; 
for at Kommissionen effektivt kan overvåge, om bestem­
melserne i dette direktiv finder anvendelse, skal 
medlemsstaterne meddele Kommissionen, hvilket natio­
nalt myndighedsorgan der udpeges som ansvarligt for 
gennemførelsen af direktivet, og stille de fornødne oplys­
ninger til rådighed for Kommissionen; 
i henhold til direktiv 90/387/EØF skal Kommissionen 
bistås af et udvalg bestående af repræsentanter for 
medlemsstaterne med Kommissionens repræsentant som 
formand; i tilfælde, hvor medlemsstaterne ikke over­
holder bestemmelserne i dette direktiv, hører Kommis­
sionen dette udvalg, inden den træffer foranstaltninger; 
dette er ikke til hinder for, at bestemmelserne i artikel 
169 og 170 samt Traktatens øvrige konkurrencebestem­
melser kan finde normal anvendelse; 
der bør etableres en specifik procedure til undersøgelse 
af, om den i dette direktiv fastlagte frist, for hvornår der 
skal stå et vist minimumssæt af lejede kredsløb til 
rådighed, og for hvornår der skal være indført et 
passende omkostningsregnskabssystem, i særligt begrun­
dede tilfælde kan forlænges; 
direktivet finder ikke anvendelse på lejede kredsløb, hvor 
det ene nettermineringspunkt ligger uden for Fælles­
skabet; sådanne kredsløb bliver behandlet på et senere 
tidspunkt — 
VEDTAGET FØLGENDE DIREKTIV: 
Artikel 1 
Anvendelsesområde 
Sigtet med dette direktiv er at etablere harmoniserede 
vilkår for en åben og effektiv adgang til og brug af 
lejede kredsløb, der stilles til rådighed for brugerne via 
offentlige telenet, og at sikre, at der overalt i Fælles­
skabet etableres et sæt lejede kredsløb med harmonise­
rede tekniske specifikationer. 
Artikel 2 
Definitioner 
1. Definitionerne i direktiv 90/387/EØF finder tilsva­
rende anvendelse i dette direktiv. 
2. I dette direktiv forstås ydermere ved: 
— lejede kredsløb: telekommunikationsfaciliteter, hvor­
ved der som led i oprettelse, udvikling og drift af det offentlige telenet stilles transmissionskapacitet til 
rådighed mellem nettermineringspunkter, dog ikke 
faciliteter, der omfatter brugerstyret omkobling 
(on-demand switching, dvs. centralfunktioner, som 
brugeren kan benytte som led i tilrådighedsstillelsen 
af det lejede kredsløb) 
— ækvivalent transmissionskapacitet: transmissionskapa­
citet svarende til lejede kredsløb, som en televirk­
somhed anvender til at stille konkurrenceorienterede 
tjenester til rådighed, men som ikke stilles til 
rådighed for andre brugere 
— konkurrenceorienterede tjenester: tjenester, for 
hvilke der ikke er indrømmet eller ikke må ind­
rømmes særlige eller eksklusive rettigheder inden for 
rammerne af Fællesskabets bestemmelser 
— ONP-udvalg: det udvalg, der omhandles i artikel 9 
og 10 i direktiv 90/387/EØF 
— brugere: slutbrugere og tjenesteleverandører, her­
under televirksomhederne, ifald disse stiller konkur­
renceorienterede tjenester til rådighed 
— nationalt myndighedsorgan: den eller de instanser i 
en medlemsstat, der — lovmæssigt adskilt fra og 
funktionsmæssigt uafhængigt af televirksomhederne 
— af medlemsstaten blandt andet har fået til opgave 
at varetage de i dette direktiv omhandlede myndig­
hedsopgaver 
— rent gensalg af kapacitet: offentlig tilgængelig 
kommerciel tilrådighedsstillelse af lejede kredsløb 
med henblik på datatransmission som en separat 
tjeneste, der kun omfatter kobling, behandling, data­
lagring og protokolkonvertering i det omfang, noget 
sådant er påkrævet for tidstro transmission til og fra 
det offentlige koblede net 
— ensartet bestillingsprocedure: en bestillingsprocedure, 
der sikrer, at televirksomhederne, når der ansøges om 
lejede kredsløb til brug inden for Fællesskabet, stiller 
samme krav med hensyn til, hvilke oplysninger der 
skal indsendes af brugerne og televirksomhederne, og 
hvorledes disse oplysninger skal forelægges 
— étstedsbestilling: en ordning, hvorved alle brugerin-
volverende transaktioner i forbindelse med leje af 
kredsløb inden for Fællesskabet kan afvikles mellem 
brugeren og én enkelt televirksomhed 
— étstedsfakturering: en ordning, hvorved alle debite­
rings- og betalingstransaktioner i forbindelse med leje 
7. 3. 91 De Europæiske Fællesskabers Tidende Nr. C 58/13 
af kredsløb inden for Fællesskabet i tilfælde, hvor 
disse kredsløb stilles til rådighed af mere end én tele­
virksomhed for én enkelt bruger, kan afvikles på ét 
enkelt sted mellem brugeren og én enkelt televirk­
somhed. 
Artikel 3 
Offentliggørelse af oplysninger 
1. Medlemsstaterne sikrer, at der for så vidt angår 
lejede kredsløb offentliggøres oplysninger om tekniske 
egenskaber, takster, generelle leveringsvilkår, licenskrav 
og vilkår for tilslutning af terminaludstyr, således som 
angivet i bilag 1. 
2. De i stk. 1 omhandlede oplysninger skal offentlig­
gøres på passende måde, således at brugerne har let 
adgang til dem. Der offentliggøres en henvisning hertil i 
den enkelte medlemsstats nationale officielle tidende. 
Senest den 1. januar 1992 — samt i givet fald ved senere 
ændringer — meddeler medlemsstaterne Kommissionen, 
hvorledes denne information stilles til rådighed. 
Kommissionen offentliggør henvisningen hertil. 
3. Medlemsstaterne sikrer, at information om nye 
former for lejede kredsløb offentliggøres hurtigst muligt, 
dvs. senest to måneder inden implementeringen af en ny 
tjeneste. 
4. Medlemsstaterne sikrer, at de har adgang til den 
information, der henvises til i stk. 1 og i bilag 1, vedrø­
rende ækvivalent transmissionskapacitet, som televirk­
somhederne anvender til at stille egne konkurrenceorien­
terede tjenester til rådighed. Medlemsstaterne skal efter 
anmodning stille denne information til rådighed for 
Kommissionen. 
Artikel 4 
Leveringsvilkår 
1. I de generelle leveringsvilkår, der skal offentlig­
gøres i henhold til artikel 3, skal der som minimum være 
fastsat følgende: 
— normal leveringsfrist, dvs. det tidsrum, der går fra 
kontraktens indgåelsesdato til det tidspunkt, hvor 
80 % af alle lejede kredsløb af tilsvarende type er 
etableret hos kunden. 
Dette tidsrum udregnes på grundlag af de faktiske 
leveringsfrister for lejede kredsløb inden for et tidsin­
terval af en rimelig varighed. I beregningen må der 
ikke medtages tilfælde, hvori leveringen er sket sent efter kundens eget ønske. For nye typer lejede 
kredsløb offentliggøres der en tilsigtet leveringsfrist i 
stedet for en »normal« leveringsfrist 
— kontraktperiode, dvs. hvor længe kontrakten normalt 
løber, samt hvor lang en løbetid brugeren som 
minimum er nødt til at acceptere 
— normal reparationsfrist, dvs. det tidsrum, der går fra 
det tidspunkt, hvor der er indgivet meddelelse om 
fejlen til den ansvarlige afdeling i televirksomheden, 
til det tidspunkt, hvor 80 % af alle lejede kredsløb af 
tilsvarende type er repareret og brugeren har fået 
meddelelse herom. For nye typer lejede kredsløb 
offentliggøres der en tilsigtet reparationsfrist i stedet 
for en »normal« reparationsfrist. I tilfælde, hvor der 
tilbydes forskellige kategorier af reparationskvalitet 
for samme type lejede kredsløb, offentliggøres de 
forskellige normale reparationsfrister 
— refusionspolitik. 
2. Ændres de generelle leveringsvilkår, skal det natio­
nale myndighedsorgan og brugerne underrettes herom 
senest to måneder forud. 
Medlemsstaterne sikrer, at eksisterende tjenester videre­
føres i et passende tidsrum, og tjenester må ikke bringes 
til ophør, uden at de berørte brugere er blevet hørt. 
Medlemsstaterne sikrer, at brugerne kan forelægge sagen 
for det nationale myndighedsorgan, dersom de ønsker at 
anfægte den ophørsdato, som er planlagt af televirksom­
heden, uden at dette i øvrigt berører eventuelle andre 
lovhjemlede klagemuligheder. 
3. Inden for rammerne af de generelle vilkår skal der i 
kontrakter vedrørende lejede kredsløb fastsættes speci­
fikke leveringsvilkår, hvis dette kræves. 
4. De specifikke leveringsvilkår må ikke ændres inden 
udløbet af det i kontrakten specificerede tidsrum, 
medmindre abonnenten og televirksomheden aftaler 
andet. 
Artikel 5 
Brugsvilkår og ufravigelige hensyn 
1. Medlemsstaterne påser, at de brugsvilkår for lejede 
kredsløb, der fastlægges på grundlag af de ufravigelige 
hensyn inden for rammerne af Fællesskabets bestem­
melser, sikres overholdt gennem bindende forskrifter og 
ikke gennem tekniske restriktioner. 
Nr. C 58/14 De Europæiske Fællesskabers Tidende 7. 3. 91 
Der må ikke indføres eller opretholdes tekniske restrik­
tioner for sammenkobling af lejede kredsløb indbyrdes 
og ej heller for sammenkobling af lejede kredsløb og 
offentlige telenet. 
2. Indskrænkes adgangen til og brugen af lejede 
kredsløb under henvisning til ufravigelige hensyn, skal 
medlemsstaterne sikre, at der henvises til bestemmelserne 
i denne artikel. 
3. I dette direktiv forstås ved ufravigelige hensyn 
udelukkende følgende: 
a) Nettets driftssikkerhed 
I nødsituationer påhviler der televirksomhederne pligt 
til at træffe alle forholdsregler for at sikre, at 
tjenesten til alle brugere opretholdes. Televirksomhe­
derne kan dog for at sikre nettets drift træffe neden­
stående foranstaltninger, så længe nødsituationen 
varer: 
— afbryde tjenesten 
— indskrænke tjenestefaciliteter 
— nægte adgang til tjenesten. 
Ved nødsituation forstås i denne sammenhæng excep­
tionelle tilfælde af force majeure, herunder ekstreme 
vejrforhold, oversvømmelse, lynnedslag eller brand, 
strejke eller lockout, krig, militære operationer samt 
uroligheder. 
Medlemsstaterne sikrer, at televirksomhederne 
øjeblikkeligt underretter brugerne og det nationale 
myndighedsorgan om nødsituationens begyndelses-
og sluttidspunkt og om den midlertidige tjenestere­
striktions art og omfang. 
For så vidt angår terminaludstyr, der opfylder de 
godkendelsesvilkår, der gælder for udstyrets brug i 
forbindelse med lejede kredsløb, antages det, at 
netoperatørens personales sikkerhed er garanteret. 
b) Nettets integritet 
Opfylder en brugers terminaludstyr ikke — eller ikke 
længere — de godkendelsesvilkår, der gælder for 
udstyrets brug i forbindelse med lejede kredsløb, med 
det resultat at driften af det offentlige telenet 
forstyrres, kan tjenesten afbrydes, indtil det pågæl­
dende terminaludstyr er frakoblet netterminerings-
punktet. Medlemsstaterne sikrer, at televirksomheden øjeblik­
keligt underretter brugeren om afbrydelsen og 
grunden hertil. Tjenesten skal stilles til rådighed igen, 
så snart brugeren har meddelt televirksomheden, at 
terminaludstyret er frakoblet nettermineringspunktet. 
Så længe en brugers terminaludstyr opfylder de 
godkendelseskrav, der gælder for udstyrets brug i 
forbindelse med lejede kredsløb, må adgangen til eller 
brugen af lejede kredsløb ikke indskrænkes under 
henvisning til, at nettets integritet skal bevares. Der 
må således ikke pålægges forpligtelser med hensyn til 
brugen af tjenestens kapacitet eller båndbredde under 
henvisning hertil, og brugeren skal have adgang til en 
fuldstændig gennemsigtig tjeneste, som kan bruges 
fuldstændig frit, uden for eksempel forbud mod eller 
pligt til at anvende særlige kanalallokationer. 
c) Driftskompatibilitet mellem tjenester 
Adgangen til og brugen af lejede kredsløb må ikke 
indskrænkes under henvisning til kravet om drifts­
kompatibilitet mellem tjenester, forudsat at det 
anvendte terminaludstyr opfylder de godkendelses­
vilkår, der gælder for det pågældende lejede kredsløb, 
jf. dog artikel 5, stk. 3, i direktiv 90/387/EØF. 
d) Databeskyttelse 
For så vidt angår databeskyttelse må medlemsstaterne 
kun indskrænke adgangen til og brugen af lejede 
kredsløb i det omfang, dette er nødvendigt for at 
sikre overholdelse af bestemmelserne vedrørende 
databeskyttelse, herunder beskyttelse af personoplys­
ninger, fortroligheden af information, der transmit­
teres eller lagres, samt beskyttelse af telehemmelig­
heden inden for rammerne af Fællesskabets bestem­
melser, herunder direktiv 91/.. ./EØF [om beskyt­
telse af personoplysninger og kommunikationshem-
meligheden i forbindelse med offentlige digitale 
telenet, herunder det tjenesteintegrerede digitalnet 
(ISDN) og offentlige digitale mobilnet]. 
Artikel 6 
Tilridighedsstillelse af et minimumssæt af lejede kredsløb 
på grundlag af harmoniserede tekniske specifikationer 
1. Medlemsstaterne sikrer, at televirksomhederne hver 
for sig eller i forening stiller et minimumssæt af lejede 
kredsløb til rådighed, jf. bilag 2, således at der sikres et 
vist minimum af tjenester i Fællesskabet. 
7. 3. 91 De Europæiske Fællesskabers Tidende Nr. C 58/15 
2. Hvor der endnu ikke eksisterer lejede kredsløb, der 
opfylder de i bilag 2 anførte sundarder, sikrer medlems­
staterne, at der implementeres lejede kredsløb inden for 
de frister, der er fastsat i tidsplanen i bilag 2. 
3. Nødvendiggør det tekniske fremskridt eller en 
ændret efterspørgsel på markedet en tilpasning af bilag 2, 
fastsætter Kommissionen de nødvendige ændringer på 
grundlag af artikel 9 i direktiv 90/387/EØF. 
4. Stilles der andre lejede kredsløb til rådighed ud 
over det minimumssæt af lejede kredsløb, der omhandles 
i stk. 1, må dette ikke hindre, at nævnte minimumssæt af 
lejede kredsløb stilles til rådighed. 
Artikel 7 
Det nationale myndighedsorgans opgaver 
1. Medlemsstaterne sikrer, at det nationale myndig­
hedsorgan fastlægger sine procedurer således, at der 
hurtigst muligt kan træffes afgørelse i det enkelte tilfælde 
om, hvorvidt det skal tillades, at en televirksomhed 
griber ind med for eksempel afbrydelse af lejede kredsløb 
eller indskrænkning af faciliteternes disponibilitet under 
henvisning til påstand om, at brugeren af det lejede 
kredsløb har overtrådt brugsvilkårene. Disse procedurer 
kan også foreskrive, at det nationale myndighedsorgan 
kan forhåndsgodkende bestemte foranstaltninger i 
tilfælde af nærmere defineret overtrædelse af brugsvil­
kårene, f.eks. hvis abonnementsafgiften ikke er blevet 
betalt til trods for rykkerskrivelse. 
Medlemsstaterne påser, at disse procedurer sikrer 
gennemsigtighed i behandlingen af sagen, og at der tages 
skyldigt hensyn til den indklagedes rettigheder. Der 
træffes først afgørelse, når begge parter har haft lejlighed 
til at ytre sig i sagen. Afgørelsen skal ledsages af en 
begrundelse og skal forkyndes parterne senest en uge 
efter, at den er truffet. Afgørelsen må ikke fuldbyrdes, 
før den er blevet forkyndt for parterne. 
2. Medlemsstaterne påser, at det nationale myndig­
hedsorgan i tilfælde, hvor televirksomhederne anvender 
ækvivalent transmissionskapacitet til at stille konkurren­
ceorienterede tjenester til rådighed, og hvor brugerne 
selv efter anmodning ikke kan få stillet en sådan ækviva­
lent transmissionskapacitet til rådighed i form af et lejet 
kredsløb: 
a) holdes fuldt orienteret om sådanne tilfælde 
b) undersøger, om sådanne tilfælde er velbegrundede, og c) sikrer, at der inden for et rimeligt tidsrum og på 
samme vilkår stilles de fornødne lejede kredsløb til 
rådighed for brugerne, hvis det finder, at EF's 
bestemmelser er overtrådt i sådanne tilfælde. 
Artikel 8 
Eensartede bestillings- og debiteringsprocedurer 
1. Medlemsstaterne tilstræber, at der i overensstem­
melse med de proceduremæssige og materielle aspekter 
af Traktatens konkurrenceregler inden den 31. december 
1992 efter høring af brugerne indføres: 
— en ensartet bestillingsprocedure for lejede kredsløb 
overalt i Fællesskabet 
— en procedure for étstedsbestilling af lejede kredsløb, 
der skal anvendes, når brugeren anmoder herom 
— en procedure for étstedsdebitering for lejede 
kredsløb, der skal anvendes, når brugeren anmoder 
herom. Det skal være fastlagt i proceduren, at alle 
priselementer i forbindelse med indenlandske natio­
nale kredsløb, samt den andel af de internationale 
lejede kredsløb, der er stillet til rådighed af de 
enkelte televirksomheder, skal anføres særskilt på 
regningen til brugeren. 
2. Medlemsstaterne meddeler senest den 1. april 1993 
Kommissionen, hvilke foranstaltninger der er truffet, og 
hvilke resultater der er opnået for så vidt angår stk. 1. 
Artikel 9 
Takstprincipper og omkostningsregnskaber 
1. Medlemsstaterne sikrer det grundprincip, at 
taksterne for lejede kredsløb skal være omkostningsægte 
og gennemsigtige, samt at bestemmelserne i nærværende 
stykke overholdes. 
a) Taksterne for lejede kredsløb skal være uafhængige 
af, hvilken type tjenesteapplikation brugeren af det 
lejede kredsløb implementerer. 
b) Taksterne for lejede kredsløb skal normalt indeholde 
følgende elementer: 
— en oprettelsesafgift baseret på den gennemsnitlige 
udgift til etablering af tilslutning til det lejede 
kredsløb 
— en abonnementsafgift, dvs. en fast lejeafgift pr. 
periode. 
Nr. C 58/16 De Europæiske Fællesskabers Tidende 7.3.91 
Anvendes der andre takstelementer, skal disse være 
gennemsigtige og være baseret på objektive kriterier. 
c) Takster for lejede kredsløb gælder for de faciliteter, 
der stilles til rådighed mellem de netterminerings-
punkter, hvor brugeren har adgang til de lejede 
kredsløb. 
For lejede kredsløb, der stilles til rådighed af mere 
end en televirksomhed, kan der anvendes halvdistan­
cetakst, dvs. fra ét nettermineringspunkt til et hypote­
tisk punkt midt i kredsløbet. 
2. Medlemsstaterne sikrer med henblik på gennemfø­
relse af stk. 1, at televirksomhederne senest den 31. 
december 1992 udformer og iværksætter et system for 
føring af omkostningsregnskaber. 
Dette system skal normalt omfatte følgende elementer: 
a) Taksterne for lejede kredsløb skal navnlig baseres på 
de direkte omkostninger, som televirksomheden har 
ved at oprette, drive og vedligeholde lejede kredsløb, 
samt ved at foretage markedsføring og debitering i 
forbindelse med lejede kredsløb. 
b) Fællesomkostninger, der ikke direkte kan henføres til 
lejede kredsløb, fordeles efter nedenstående hierar­
kiske metode, der bygger på princippet om fuld­
stændig omkostningsfordeling: 
i) fællesomkostninger skal såvidt muligt fordeles på 
grundlag af en direkte analyse af omkostnin­
gernes oprindelse 
ii) er en direkte analyse ikke mulig, skal fællesom­
kostningerne fordeles på grundlag af en eventuel 
indirekte tilknytning mellem disse og en anden 
omkostningskategori eller gruppe af omkost-
ningskategorier, for hvilken en direkte tilskrivning 
eller fordeling er mulig. En sådan indirekte 
tilknytning skal fastslås på grundlag af indbyrdes 
sammenlignelige underliggende omkostnings­
strukturer 
iii) kan der hverken findes et direkte eller indirekte 
grundlag for omkostningsfordelingen, fordeles 
omkostningerne på grundlag af en generel forde­
lingsnøgle, der beregnes som forholdet mellem 
alle de udgifter, der direkte hidrører fra eller 
tilskrives de konkurrenceorienterede tjenester, og 
alle de udgifter, der direkte hidrører fra eller 
tilskrives tjenester, der stilles til rådighed på 
grundlag af særlige eller eksklusive rettigheder. 
3. Efter den 31. december 1992 må der kun anvendes 
andre omkostningsregnskabssystemer, hvis disse egner 
sig til håndhævelse af stk. 1, og det nationale myndig­hedsorgan med henblik på televirksomhedernes brug har 
godkendt dem som egnede hertil, idet Kommissionen 
skal have godkendt et system, inden det bringes i anven­
delse. 
Når først et system er godkendt, må der ikke anvendes 
andre systemer, før end Kommissionen igen har givet sin 
tilladelse. 
Artikel 10 
Indberetning 
1. Medlemsstaterne meddeler inden den 1. januar 
1992 Kommissionen, hvilken instans der er udpeget som 
nationalt myndighedsorgan, jf. artikel 2. 
2. Det nationale myndighedsorgan udarbejder som 
minimum for hvert kalenderår statistiske rapporter over, 
hvordan de generelle leveringsvilkår, der er fastlagt i 
artikel 3, er blevet opfyldt. Disse rapporter sendes til 
Kommissionen senest tre måneder efter udløbet af den 
årlige rapportperiode. 
3. Det nationale myndighedsorgan udarbejder som 
minimum for hvert kalenderår en sammenfattende 
rapport over alle tilfælde, hvor adgangen til eller brugen 
af lejede kredsløb er blevet indskrænket, navnlig fordi 
der foreligger påstand om, at særlige eller eksklusive 
rettigheder eller forbuddet mod rent gensalg af kapacitet 
er overtrådt, og om hvilke foranstaltninger, der er truffet 
i den anledning, samt begrundelsen herfor. Den sammen­
fattende rapport indsendes til Kommissionen senest tre 
måneder efter udløbet af den årlige rapportperiode. De 
fuldstændige rapporter stilles til rådighed for Kommis­
sionen, hvis denne anmoder herom. 
Artikel 11 
Klagemuligheder 
1. En bruger, der ønsker at klage over, at han har lidt 
eller vil kunne lide skade, fordi bestemmelserne i dette 
direktiv overtrædes, kan iværksætte den i denne artikel 
omhandlede procedure ved at indsende skriftlig admod-
ning herom til sit nationale myndighedsorgan eller til 
Kommissionen. 
2. Finder det nationale myndighedsorgan eller 
Kommissionen efter at have modtaget den i stk. 1 
omhandlede anmodning, at der foreligger en overtræ­
delse af bestemmelserne i dette direktiv, kan sagen fore­
lægges for ONP-Udvalget. 
3. Formanden for ONP-Udvalget indkalder så hurtigt 
som muligt en arbejdsgruppe, som skal omfatte mindst to 
medlemmer af udvalget, formanden selv samt en af 
formanden udpeget embedsmand i Kommissionen. 
Arbejdsgruppen samles normalt inden for ti dage. 
7. 3. 91 De Europæiske Fællesskabers Tidende Nr. C 58/17 
Formanden kan efter forslag fra et hvilket som helst 
medlem i arbejdsgruppen beslutte at indbyde højst to 
eksperter til at bistå den. 
4. Arbejdsgruppen giver den bruger, der har igangsat 
proceduren, medlemsstaterne, de nationale myndigheds­
organer i medlemsstaterne, samt de involverede televirk­
somheder lejlighed til at forelægge deres synspunkter 
skriftligt eller mundtligt. 
5. Arbejdsgruppen bestræber sig på at bilægge uover­
ensstemmelsen mellem de involverede parter, dvs. 
brugeren, televirksomhederne og medlemsstaterne. 
6. Den, der iværksætter den i nærværende artikel 
omhandlede procedure, afholder selv sine sagsomkost­
ninger. 
7. Træffes der foranstaltninger på grundlag af bestem­
melserne i dette kapitel, indskrænker dette ikke: 
a) muligheden for, at Kommissionen eller en medlems­
stat kan træffe yderligere foranstaltninger på 
grundlag af Traktaten, navnlig artikel 169 og 170 
b) de rettigheder, som tilkommer den person, der har 
indledt proceduren, den berørte televirksomhed, eller 
enhver anden person omfattet af herfor gældende 
national lovgivning, medmindre de indgår en aftale 
om bilæggelse af uoverensstemmelsen mellem dem. 
Artikel 12 
Forlængelse af frister 
1. Er en medlemsstat ikke i stand til at opfylde 
bestemmelserne i artikel 6, artikel 9, stk. 2 eller 3, eller 
forudser den, at den ikke vil være i stand hertil, giver 
den Kommissionen meddelelse om grunden hertil. 
2. Udsættelse med opfyldelse af forpligtelserne i 
artikel 6 kan kun accepteres i tilfælde, hvor den pågæl­
dende medlemsstat kan godtgøre, at det offentlige tele­
nets nuværende udviklingsgrad og efterspørgslen er af en 
sådan art, at opfyldelse af forpligtelserne i nævnte artikel 
vil resultere i en urimelig stor byrde for medlemsstaten. 3. Udsættelse med opfyldelse af forpligtelserne i 
artikel 9, stk. 2 og 3, kan kun accepteres i tilfælde, hvor 
den pågældende medlemsstat kan godtgøre, at opfyldelse 
af kravet inden datoen i artikel 9, stk. 2 og 3, vil resul­
tere i en urimelig stor byrde for medlemsstaten. 
4. Medlemsstaten meddeler Kommissionen, hvornår 
kravene kan opfyldes, og hvilke foranstaltninger den 
påtænker at gennemføre for at overholde denne frist. 
5. Når Kommissionen modtager en meddelelse som 
omhandlet i stk. 1, træffer den afgørelse om, hvorvidt 
den pågældende medlemsstats særlige situation gør det 
berettiget, at der på grundlag af kriterierne i stk. 2 og 3 
gives medlemsstaten udsættelse med gennemførelsen af 
artikel 6, artikel 9, stk. 2 og 3, og i givet fald hvor længe. 
6. Der kan ikke gives udsættelse inden for rammerne 
af stk. 2, når grunden til, at artikel 6 ikke kan over­
holdes, er, at den pågældende medlemsstats televirksom­
heder udfolder aktiviteter inden for terminaludstyr og 
konkurrenceorienterede tjenester. 
Artikel 13 
1. Medlemsstaterne sætter inden den 1. januar 1992 
de nødvendige lovmæssige og administrative bestem­
melser i kraft for at efterkomme dette direktiv. De 
underretter straks Kommissionen herom. 
Når medlemsstaterne vedtager disse bestemmelser, 
henvises der deri til dette direktiv, eller de ledsages ved 
offendiggørelsen af en sådan henvisning. De nærmere 
regler for denne henvisning vedtages af medlemsstaterne. 
2. Medlemsstaterne sender Kommissionen teksten til 
de nationale retsforskrifter, som de udsteder på det 
område, der er omfattet af dette direktiv. 
Artikel 14 
Dette direktiv er rettet til medlemsstaterne. 
Nr. C 58/18 De Europæiske Fællesskabers Tidende 7. 3. 91 
BILAG 1 
OPSTILLING AF DE OPLYSNINGER, DER SKAL OFFENTLIGGØRES VEDRØRENDE LEJEDE 
KREDSLØB, JF. ARTIKEL 3 
De oplysninger, der skal opgives i henhold til artikel 3, skal opstilles således: 
A. Tekniske specifikationer 
Tekniske specifikationer indbefatter fysiske og elektriske specifikationer, såvel som de detaljerede 
tekniske og performansrelaterede specifikationer, der finder anvendelse i nettermineringspunktet, jf. 
dog Rådets direktiv 83/189/EØF af 28. marts 1983 om en informationsprocedure med hensyn til 
tekniske standarder og forskrifter O. Der skal anføres en klar henvisning til de sundarder, der er 
implementeret. 
B. Takster 
Taksterne indbefatter oprettelsesafgift, abonnementsafgift og andre afgifter, såsom kvalitets- og kvanti-
tetsbestemte afgifter. 
C. Generelle leveringsvilkår 
De generelle leveringsvilkår skal som minimum omfatte de elementer, der er anført i artikel 4, stk. 1. 
D. Licenskrav 
Oplysningerne om licenskrav, licensprocedurer og/eller licensvilkår, skal give et fuldstændigt overblik 
over alle de faktorer, der spiller ind med hensyn til brugsvilkårene for lejede kredsløb. Oplysningerne 
skal indbefatte følgende: 
1. En klar beskrivelse af de tjenestekategorier, for hvilke licensprocedurerne skal følges, og for hvilke 
brugeren af det lejede kredsløb eller dennes kunder skal opfylde licensvilkårene 
2. Oplysning om licensvilkårenes art, herunder hvorvidt en sådan licens er af generel art, således at der 
ikke kræves individuel registrering og/eller tilladelse, eller hvorvidt licensvilkårene kræver registre­
ring og/eller tilladelse på individuelt grundlag 
3. Klar angivelse af licensens tidsmæssige gyldighed, samt i givet fald oplysning om ny godkendelses-
dato 
4. Oplysning om, hvilke vilkår der fastlægges på grundlag af de ufravigelige hensyn, jf. artikel 5 
5. Oplysning om, hvilke andre forpligteiser der af medlemsstaterne må pålægges brugere af lejede 
kredsløb under henvisning til direktiv 90/388/EØF, for så vidt angår kredsløbs- eller pakkekoblede 
datatjenester, og som kræver overholdelse af vilkårene med hensyn til tjenestens permanens, disponi-
bilitet eller kvalitet 
6. En klar henvisning til vilkår vedrørende overholdelse af forbuddet mod at stille tjenester til rådighed, 
for hvilke den pågældende medlemsstat opretholder særlige og/eller eksklusive rettigheder inden for 
rammerne af Fællesskabets bestemmelser 
7. En liste over alle de dokumenter, der indeholder de licensvilkår, som medlemssstaten pålægger 
brugerne af lejede kredsløb, når disse bruger lejede kredsløb til at stille tjenester til rådighed for 
andre. 
E. Vilkår for tilslutning af terminaludstyr 
(*) EFT nr. L 109 af 26. 4. 1983, s. 8. 
7.3.91 De Europæiske Fællesskabers Tidende Nr. C 58/19 
BILAG 2 
FÆSTLÆGGELSE AF ET MINIMUMSSÆT AF LEJEDE KREDSLØB MED FÆLLES TEKNISKE 
SPECIFIKATIONER, JF. ARTIKEL 6, SAMT TIDSPLAN FOR, HVORNÅR DE SKAL STÅ 
RÅDIGHED 
Lejet kredsløb (ONP-type) 
Båndbredde til tale af 
almindelig kvalitet 
Båndbredde til tale af 
særlig kvalitet 
64 kbits/s digital 
2 Mbits/s digital Tekniske specifikationer 
Grænsefladespecifikation 
2- eller 4-tråds analog 
2- eller 4-tråds analog 
G.703 (») 
G.703 C) Perform ansspecifikation 
M.1040 (analog) G.712 
eller G.713 (digital), 
ændret efter den lokale 
forbindelses specifika­
tioner 
M.1020/M.1025 
Relevante 
rekommandationer i 
G.800-serien 
Relevante 
rekommandationer i 
G.800-serien 1. januar 1992 
1. januar 1992 
1. januar 1992 
1. juli 1992 
(') De fleste tjenester konvergerer i retning af G.703-specifikationcrne. I en overgangsperiode kan der stilles lejede 
kredsløb til rådighed på grundlag af andre grænseflader, på basis af X.21 eller X.21 (bis), i stedet for G.703. 
For de fire ovenstående typer lejede kredsløb definerer de anførte specifikationer også netterminerings-
punkterne (NTP), jf. de definitioner, der er fastlagt i artikel 2 i direktiv 90/387/EØF.